På slutten av 1970-tallet kom i tillegg sønnen, grafikeren Knut Eerik Halvorsen, inn i dette fellesskapet, og de tre generasjoner Halvorsen viste flere egne utstillinger, blant annet i Galleri Arktica. I 2003 ble han antatt på Høstutstillingen med sin kollasj «Besøket». Bildet bygde han på en ufo-opplevelse som han mente å ha hatt på Fosen i 1957. I selve maleriet, som ble fullført først i 2003, skildrer han et møte mellom en ufo og en gruppe samer. I 2009 fullførte han en kollasj kalt «Gaisse-natt», der nordlyset spiller blålig trolsk over et høyt fjell.